અંકિતાનાં સાસુ ઉષાબહેન, સસરા અશોકભાઈ અને પતિ મયંકની ઇચ્છાને માન આપીને પોલીસ તેમને અંકિતાનાં અંતિમ દર્શન માટે ઘાટકોપર (ઈસ્ટ)ની હિન્દુ સ્મશાનભૂમિ પર લઈ ગઈ હતી. એ સમયે અંકિતાની ચાર મહિનાની દીકરી વંશી પણ તેમની સાથે હતી, પરંતુ સ્મશાનભૂમિમાં મીડિયાને જોઈને જ પોલીસે યુ-ટર્ન મારી દીધો હતો. એને કારણે અંકિતાનાં સાસુ-સસરા અને પતિ અંકિતાનાં અંતિમ દર્શન કરી શક્યાં નહોતાં. ત્યાર બાદ પોલીસ વંશીને ઘાટકોપર (વેસ્ટ)ના અંકિતાના પિયરના ઘરે લઈ ગઈ હતી. ત્યાં તેમણે વંશીને અંકિતાની ભાભી દિવ્યાને સોંપી દીધી હતી.